recursal/SuperWikiNEXT-32B huggingface dataset:
Mano Menezes (2011)
**Luiz Antônio Venker de Menezes** (enam tuntud kui **Mano Menezes**; sündinud 11. juunil 1962 Passo do Sobrados) on Brasiilia jalgpallitreener.

Ta alustas treenerina tööd 1990. aastatel.

2004. aastal jõudis ta Rio Grande do Suli osariigi väikeklubiga Clube 15 de Novembro Brasiilia karikavõistluste poolfinaali, alistades teel sinna muuhulgas Brasiilia kõrgliiga klubi Vasco da Gama.

Aastatel 2005–2007 oli ta Grêmio peatreener. Esimesel hooajal viis ta Grêmio esiliigast tagasi Brasiilia kõrgliigasse. 2007. aastal jõudis ta klubiga Lõuna-Ameerika klubide sarja Copa Libertadorese finaali, kus kaotati Argentina klubile Boca Juniors.

Aastatel 2008–2010 oli ta Corinthianse peatreener. Tal õnnestus sarnaselt Grêmioga esimesel hooajal Corinthianse tagasi Brasiilia kõrgliigasse viia. 2009. aastal võitis ta Corinthiansega Brasiilia karikavõistlused.

2010. aasta juulis määrati ta Brasiilia jalgpallikoondise peatreeneriks. 2011. aasta Copa Américal langes ta Brasiiliaga välja veerandfinaalis, kui penaltiseerias kaotati Paraguayle. 2012. aasta suveolümpiamängudel oli Menezes Brasiilia olümpiakoondise peatreener. Kuigi Brasiilia võitis teel finaali kõik mängud, kaotati finaalis Mehhikole.

Hiljem on ta olnud Brasiilia kõrgliiga klubi Flamengo, taas Corinthianse ja Hiina kõrgliiga klubi Shandong Luneng Taishani peatreener.

2016. aasta juulis määrati ta Brasiilia klubi Cruzeiro peatreeneriks. Ta oli olnud Cruzeiro peatreener ka eelmise hooaja teises pooles, kui tõstis klubi Brasiilia kõrgliigas 16. kohalt kaheksandaks. 2016. aastal paiknes Cruzeiro Brasiilia liigas 19. kohal, kuid taas õnnestus Menezesil klubi väljalangemistsoonist välja viia ja hooaeg lõpetada 12. kohaga. Aastatel 2017 ja 2018 võitis ta Cruzeiroga Brasiilia karikavõistlused. Ta astus Cruzeiro peatreeneri kohalt tagasi 2019. aasta augustis pärast kaotust karikavõistluste poolfinaalis Internacionalile. Cruzeiro oli selleks ajaks võitnud kolme kuu jooksul viimasest 19 mängust vaid ühe ja ei olnud löönud väravat koguni kaheksas viimases mängus järjest.

2019. aasta septembris sai ta pärast Luiz Felipe Scolari vallandamist valitseva Brasiilia meisterklubi Palmeirase peatreeneriks. 2019. aasta detsembris vallandati Menezes ka Palmeirase peatreeneri kohalt. 2020. aasta septembris sai Menezes Brasiilia kõrgliiga klubi Bahia peatreeneriks, kuid ta vallandati juba sama aasta detsembris.

2021. aasta aprillis sai ta Saudi Araabia kõrgliiga klubi Al Nassr peatreeneriks.

Saavutused
----------

Grêmio
* Campeonato Brasileiro Série B: 2005
* Campeonato Gaúcho: 2006, 2007

Corinthians
* Campeonato Brasileiro Série B: 2008
* Campeonato Paulista: 2009
* Copa do Brasil: 2009

Cruzeiro
* Copa do Brasil: 2017, 2018
* Campeonato Mineiro: 2018, 2019

Viited
------

1. ↑  "Mano Menezes deixa o Cruzeiro após derrota para o Internacional na semifinal da Copa do Brasil". globoesporte.globo.com. 8.8.2019. datud 11.8.2019
|  |  |
| --- | --- |
|  |  *See artikkel on juunis 2015 toimunud korralistest parlamendivalimistest. Novembris 2015 toimunud erakorraliste valimiste kohta vaata artiklit 2015. aasta Türgi erakorralised parlamendivalimised.* |

---

**2015. aasta Türgi parlamendivalimised** olid Türgi parlamendi Türgi Suure Rahvuskogu 25. koosseisu valimised.

Valimised toimusid 7. juunil 2015. Valimisõigus oli ligi 56,6 miljonil kodanikul. Suurde Rahvuskogusse valiti 550 kandidaati. Kandidaate esitas 20 erakonda. Selleks, et pääseda parlamenti, tuli ületada 10% valimiskünnis. Sellega sai hakkama neli erakonda.

Eelmiste valimiste võitja Õigluse ja Arengu Parteil senine karismaatiline liider Recep Tayyip Erdoğan oli saanud presidendiks. Valimistel oli sellel parteil vaja saada kvalifitseeritud häälteenamus (et saaks muuta põhiseadust).

Valimistulemused
----------------

| Partei | Häälte arv | Häälte % | Kohtade arv | Muutus |
| --- | --- | --- | --- | --- |
| Õigluse ja Arengu Partei | 18 863 832 | 40,87% | 258 | -53 |
| Vabariiklik Rahvapartei | 11 518 404 | 24,95% | 132 | +7 |
| Rahvusliku Liikumise Partei | 7 519 103 | 18,2% | 80 | +28 |
| Rahvaste Demokraatlik Partei | 6 058 150 | 13,12% | 80 | +51 |
|
**Raul Roomeldi** (28. juuni 1949 Rapla – 21. oktoober 1999 Tartu) oli eesti matemaatik.

Elulugu
-------

Raul Roomeldi oli Malle Roomeldi abikaasa.

Lõpetas 1966 Tapa 1. Keskkooli, 1971 TÜ matemaatikaosakonna ja 1974 NSVL Teaduste Akadeemia Siberi osakonna aspirantuuri; füüsika-matemaatikakandidaat (1975, NSVL Teaduste Akadeemia Siberi Osakonna Matemaatika Instituut), väitekiri "Кольца типа (–I, I)". Oli 1974–76 TÜ arvutuskeskuse nooremteadur, 1976–77 ja 1978–82 vanemteadur, 1977–78 matemaatilise statistika ja programmeerimise kateedri vanemõpetaja, 1982–92 rakendusmatemaatika labori vanemteadur, 1992–96 puhta matemaatika instituudi vanemteadur, 1996–99 puhta matemaatika instituudi vanemteadur ja dotsent.

Teadustöö
---------

Uurimisvaldkond: mitteassotsiatiivsete ringide teooria, arvutialgebra. Pani aluse (–1,1)-ringide struktuuriteooriale. Edendas arvutialgebra pakettide kasutamist mitmesugustes valdkondades, eriti mitteassotsiatiivsete ringide samasuste uurimisel. 20 teadustrükist.

Teoseid
-------

* Нижний нильрадикал (–1,1)-колец. // Алгебра и логика 12 (1973)
* О простых правоальтернативных кольцах. // Уч. зап. ТГУ 700 (1985)
* О доказательстве тождеств в свободных неассоциативных кольцах с помощью ЭВМ. // TÜ Toim 764 (1987)

Viited
------

1. 1 2 3 4  Eesti teaduse biograafiline leksikon, 3. köide

Kirjandus
---------

* Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 387
* Tartu Ülikooli õppe-teaduskoosseisu biobibliograafia nimestik 1981–1995 (käsikiri), 152

Välislingid
-----------

* *Eesti teaduse biograafiline leksikon.* 3. köide: *N–Sap* TTEÜ, avaldatud elektrooniliselt 2013, lk. 1202

 *Käesolevas artiklis on kasutatud "Eesti teaduse biograafilise leksikoni" materjale.*
|  |  |
| --- | --- |
| **Tiitlikaitsja** | **Tiitlipretendent** |
|  |  |
| Norra **Magnus Carlsen** | Venemaa **Sergei Karjakin** |
| 6 (3) | 6 (1) |
|

**2016. aasta male maailmameistrivõistluste tiitlimatš** oli males 2016. aastal FIDE egiidi all peetud maailmameistrivõistluste tsükli 2014–2016 lõppvõistlus – tiitlimatš valitseva maailmameistri ja tiitlipretendentide turniiri võitja vahel.

11.–30. novembril 2016 New Yorgis peetud 12-partiiline tiitlimatši põhiosa valitseva maailmameistri 25-aastase norralase Magnus Carlseni ja tiitlipretendentide turniiri võitnud 26-aastase venelase Sergei Karjakini vahel lõppes viigilise tulemusega **6:6**. Lisapartiides (kiirpartiid) oli edukam maailmameister **3:1**. Carlsen kaitses teist korda 2013. aastal võidetud maailmameistri tiitlit. 

Matši peakohtunik oli rahvusvaheline arbiiter Takis Nikolopoulos Kreekast.

Vaata ka
--------

* 2014. aasta MM-tiitlimatš males
* 2018. aasta MM-tiitlimatš males

Välislingid
-----------

 2016. aasta MM-tiitlimatš – pildid, videod ja helifailid Wikimedia Commonsis
**Naroŭla rajoon** on 2. järgu haldusüksus (rajoon) Homieli oblastis Valgevenes. Rajooni pindala on 1589 km². 2018. aasta seisuga elas seal 10 427 inimest. Rajoon piirneb lõunas Ukraina Kiievi ja Žõtomõri oblastiga.

Rajoon moodustati 1924. aastal. See koosneb järgmistest külanõukogudest: Hałoŭčycy, Kiraŭ, Naroŭla ja Vierbavičy külanõukogu. Lisaks moodustab omaette haldusüksuse veel Naroŭla linn, mis on ka rajooni halduskeskus.

* SlovetšnaSlovetšna
* VierbavičyVierbavičy
* KiraŭKiraŭ

Rajoon asub Polesjes, merepinnast keskmiselt 120–140 meetri kõrgusel. 53% rajoonist katavad metsad. Madalaim punkt (122 m) asub Naroŭla rajooni edelapiiril, suurim kõrgus on 177,8 m. Tähtsaimad jõed on Prõpjats ja selle lisajõgi Slovetšna. Rajooni lõunaosa paikneb geoloogiliselt Ukraina kilbi nõlval. Maavaradest leidub seal madalakvaliteedilist turvast ja 300–2500 meetri sügavusel ka kivisoola. 

2009. aasta seisuga oli elanikest 89,05% valgevenelasi, 6,28% venelasi, 2,82% ukrainlasi, 1,11% poolakaid ja 0,74% muust rahvusest inimesi. 70,5% elanike emakeeleks oli valgevene keel, 28,06% elanike emakeeleks oli vene keel. Koduse keelena kasutas valgevene keelt 46,06% elanikke, vene keelt aga 52,35%.

Tšornobõli katastroofi järel saastus suur osa rajoonist, mistõttu ligi pooled sealsed asulad ja neli kaheksast varasemast külanõukogust likvideeriti ning elanikud asustati ümber. Rajooni idaosa saastatud tsooni on moodustatud Palesje riiklik radiatsioonilis-ökoloogiline kaitseala.

Viited
------

1. ↑  "Численность населения на 1 января 2018 г. и среднегодовая численность населения за 2017 год по Республике Беларусь в разрезе областей, районов, городов и поселков городского типа". Originaali arhiivikoopia seisuga 5. aprill 2018. Vaadatud 12. jaanuaril 2019.
2. ↑  «Дзяржаўны зямельны кадастр Рэспублікі Беларусь»
3. ↑

Välislingid
-----------

 Naroŭla rajoon – pildid, videod ja helifailid Wikimedia Commonsis
* Rajooni täitevkomitee koduleht (*vene keeles*)

| * v
* r
Homieli oblasti haldusjaotus |
| --- |
| Rajoonid | 
Akciabrski rajoon • Brahini rajoon • Buda-Kašalova rajoon • Čačerski rajoon • Chojniki rajoon • Dobruši rajoon • Homieli rajoon • Jelski rajoon • Kalinkavičy rajoon • Karma rajoon • Lelčycy rajoon • Łojeŭ rajoon • Mazyri rajoon • Naroŭla rajoon • Pietrykaŭ rajoon • Rahačoŭ rajoon • Rečyca rajoon • Svietłahorski rajoon • Žłobini rajoon • Žytkavičy rajoon • Vietka rajoon |
| Oblastilise alluvusega linnad | 
Homiel |
Ketšua keele emakeelena kõnelejate osakaal piirkonniti Peruus.
**Ketšua keel** (Quechua, Runasimi, Kichwa) on indiaani keel, mida kõneleb 9–14 miljonit (teistel andmetel 6–8 miljonit) inimest Lõuna-Ameerikas Andide regioonis, peamiselt Peruus, Ecuadoris, Boliivias, Tšiilis, Colombias ja Argentinas. Ketšua keel on Ameerika indiaani keelte seas kõige levinum.

Ketšua keele kõnelejaid nimetatakse ketšuateks, kuid see nimi koondab mitmeid etnilisi rühmitusi, kelle ühine identiteet on nõrk. Kuna ketšua murded varieeruvad suuresti ning vastastikune arusaamine on mõnikord raskendatud, on vaieldav, kas tegemist on ühe keele või hoopis keelerühmaga, mis arenes ühtsest algkeelest, nn protoketšua keelest.

Mõned ketšua keele kõnelejad nimetavad seda *runa simi* ('rahva kõne'), ehkki *runa* tähendab siinkohal eelkõige Andide põlisrahvaid.

Levinuim ketšua murre (või keel) on lõuna-ketšua. Seda kõneleb umbes 5 miljonit inimest piirkonnas, mis jääb üldjoontes lõuna poole ida-läänesuunalisest piirist Kesk-Peruus Huancayo ja Huancavelica linna vahel. Sellesse kuuluvad ketšua variandid, mida kõneldakse Ayacucho, Cuzco ja Puno aladel Peruus, suuremas osas Boliiviast ning osas Loode-Argentinast.

Vaata ka
--------

* Ketšuakeelne Vikipeedia
**Soeginina pank** on pank Saare maakonnas Saaremaa vallas Atla külas. Pank jääb Vilsandi rahvuspargi piiridesse. Pank on tunnistatud ürglooduse objektiks.

Soeginina pank
Pangal paljanduvad Rootsiküla lademe Soeginina ja Vesiku kihid. Soeginina kihtidele on see stratotüüpne paljand, ka on need kihid panga järgi nime saanud.

Kõige alumise osa moodustab 80 cm savikat Vesiku kihtide dolomiiti, mille ülemises osas on püriiti sisaldav katkestuspind. Selle peal on 1,8 cm kollakaspruuni püriiti sisaldavat dolomiiti, mille ülemises otsas on katkestuspind. Seejärel tulevad 20 cm ulatuses Soeginina kihtide dolomiidistunud pruunikashallid {{lubjakivi[[d, selle peal 30 cm helepruuni teralist või purdset dolomiiti, mille alumises osas on veeristest konglomeraat. Kõrgemal on 20-50 cm helepruuni massiivset ja fossiilidevaest dolomiiti, millel lasub 0,3-1 meetri ulatuses heledat pruunikashalli õhukesekihilist purdset dolomiiti. Selle kohal on katkestuspind, panga ülemise osa moodustab aga tumepruun kavernoosne dolomiit, milles leidub väiksemaid helehalli dolomiidi tükke ja ooide.

Viited
------

1. 1 2  Soeginina pank Eesti looduse infosüsteemis (vaadatud 16.06.2018)
2. ↑  "terminoloogia". Originaali arhiivikoopia seisuga 23. aprill 2021. Vaadatud 16. septembril 2020.
3. ↑  Eesti stratotüüpsed paljandid

Välislingid
-----------

* Soeginina pank Eesti looduse infosüsteemis
Sofia Coppola Cannes'i filmifestivalil  
Foto: Georges Biard, mai 2014
**Sofia Carmina Coppola** (sündinud 14. mail 1971 New Yorgis) on Ameerika Ühendriikide stsenarist, režissöör, produtsent ja näitleja.

Tema filmidebüüt oli beebina filmis "Ristiisa".

Ta lavastas filmid "Süütud enesetapud" ja "Tõlkes kaduma läinud". Viimase eest nomineeriti ta kolmanda naisena filmilavastaja Oscarile, kuid ta sai Oscari selle filmi stsenaariumi eest. 

Ta on lavastanud ka 2006. aasta filmi "Marie Antoinette". 2010. aasta filmi "Kusagil" lavastamise eest sai ta Kuldlõvi.

Ta on 2013. aasta filmi "Bling Ring" režissöör, lavastaja ning produtsent.

Isiklikku
---------

Ta on Eleanor ja Francis Ford Coppola tütar.

1999–2003 oli ta abielus Spike Jonzega. Alates 2011. aastast on ta abielus Thomas Marsiga.

Viited
------

1. ↑  Andres Laasik, Venezia Kuldlõvi võitis tänavu Sofia Coppola, Eesti Päevaleht, 13. september 2010

Välislingid
-----------

|  |  |
| --- | --- |
|  | Pildid, videod ja helifailid Commonsis: **Sofia Coppola** |

* Rasmus Rammo, Arvustus. Sofia Coppola näitab, milleks vagurad naised on võimelised, ERR, 2. august 2017
Sofia Gyllenhielm
**Sofia Johansdotter Gyllenhielm** (1559–1583 Tallinn) oli Rootsi kuninga Johan III vallastütar, Pontus De la Gardie abikaasa ning Jakob ja Johan De la Gardie ema. 

Arent Passeri P. De la Gardie ja S. Gyllenhielmi hauamonument-sarkofaag ja epitaaf, Tallinna Toomkirikus
Sofia Johansdotter sündis Johan III ja Karin Hansdotteri abieluvälisest suhtest. Lapsepõlve veetis ta ema juures Soomes.

1576. aastal sai temast oma tädi Elisabet Vasa õuedaam. Samal aastal kihlas isa ta oma soosiku, prantsuse päritolu Rootsi väejuhi Pontus De la Gardiega. 1577. aastal aadeldati Sofia, tema vend Julius ja õde Lucretia ning nad said perekonnanimeks Gyllenhielm. 14. jaanuaril 1580 toimus nende pulmapidu Vadstena lossis. See oli suur tseremoonia, kus oli nii palju külalisi, et kirikus purunes nende raskuse all palkon ja vähemalt üks inimene hukkus. Juuresolevad katoliiklased tõlgendasid seda Jumala kättemaksuna kuninga õukonnale, kes olid protestandid.

Sofia Gyllenhielm kolis koos oma abikaasaga 1581 Tallinna. Ta suri sünnitusel 1583. aasta juunis ja on maetud sarkofaagi Tallinna Toomkirikus.

Perekond
--------

Sofia Johansdotter abiellus 14. jaanuaril 1580 Vadstena lossis prantsuse päritolu Rootsi väejuhi Pontus De la Gardiega. Abielust sündisid

* Brita De la Gardie (1581–1645), abiellus 1614 feldmarssal Jesper Mattson Cruusiga (surnud 1622);
* Johan De la Gardie (1582–1642), Rootsi riigitegelane, Ekholmi vabahärra;
* Jakob De la Gardie (1583–1652), Rootsi riigitegelane, Läckö krahv.

Sugupuu
-------


|  |
| --- |
|  **Sofia Gyllenhielmi esivanemad**  |
| **Sofia Gyllenhielm(1559–1583)** | Rootsi kuningas Johan III(1537–1592) | Rootsi kuningas Gustav I(1496–1560) | Erik Johansson (Vasa) (u. 1470–1520) |
| Cecilia Månsdotter (Eka) (u. 1476–1523) |
| Margareta Eriksdotter (Leijonhufvud)(1516–1551) | Erik Abrahamsson (Leijonhufvud) (suri 1520) |
| Ebba Eriksdotter (Vasa) (suri 1549) |
| Karin Hansdotter(1539–1596) | Hans Klasson Kökkemäster | Klas |
| ... |
| Ingeborg Åkesdotter | Åke |
| ... |

Viited
------

1. ↑  1332 P. De la Gardie ja S. Gyllenhielmi hauamonument-sarkofaag ja epitaaf, A. Passer, 1589-1595 (dolomiit, Märjamaa kivi, graniit, osaline kullatis) • Mälestised
2. ↑  Anders Anton von Stiernman: Matrikel öfwer Swea rikes ridderskap och adel ...1 (1754) s. 62
"**Zombilation – The Greatest Cuts**" on ansambli Lordi 2009. aasta kogumikalbum. Album ilmus Drakkari poolt 20. veebruaril. Limiteeritud kogusega saab kaasa veel CD-plaadi, kus on helisalvestised Lordi 2006. aasta Stockholmi kontserdist, plaatidelt "Get Heavy", "The Monsterican Dream" ja "The Arockalypse" pärit boonuslood ning DVD. Esimese plaadi peal ilmusid lood neljalt Lordi plaadilt. Plaat ilmus Saksamaal, Austrias, Šveitsis, Itaalias ja Hispaanias. "Zombilation" avaldati lepingujärgselt pärast seda, kui Saksamaa plaadifrima Drakkar lõpetas bändiga lepingu.

Lood
----

1. Hard Rock Hallelujah
2. Bite It Like a Bulldog
3. Who's Your Daddy?
4. Devil is a Loser
5. Blood Red Sandman
6. Get Heavy
7. They Only Come Out At Night
8. My Heaven Is Your Hell
9. Beast Loose In Paradise
10. Deadache
11. Would You Love A Monsterman?
12. Bringing Back The Balls To Rock
13. Forsaken Fashion Dolls
14. Supermonstars (The Anthem Of The Phantoms)
15. The Children Of The Night
16. Rock The Hell Outta You
17. Pet The Destroyer
18. Monster Monster
19. It Snows In Hell
**Narkostrateegiaks** ehk **uimastipoliitikaks** nimetatakse püüet riiklikul või riikideülesel tasemel võidelda narkomaania ja narkootiliste ainete kuritarvitamise negatiivsete mõjude vastu.

Riigid üritavad võidelda uimastite kuritarvitamise vastu mitmesuguste strateegiatega. Nõudluse vähendamine hõlmab meetmeid nagu keelupoliitika, trahvimine ja vangistamine narkokuritegude eest, vabatahtlik ja sunniviisiline sõltuvusravi, ühiskondlikud teabekampaaniad ja tugiprogrammid. Pakkumise vähendamiseks keelustatakse välispoliitika toel uimastite tootmiseks kasutatavaid taimi ja aineid ning püütakse avastada ja peatada narkokaubandust. Samuti on riigiti kasutusel uimastikahjude vähendamise strateegiad nagu süstlavahetus süstivatele sõltlastele, asendusravi ja laborid, kus narkootikumide puhtust tasuta testitakse.

Eri jurisdiktsioonides reguleeritakse eri uimasteid eri rangusega. Näiteks heroiin on keelustatud või rangelt reguleeritud pea kõikjal, aga kata ja kodeiin on nii mõneski piirkonnas legaalsed. Üha enam on hakatud liberaliseerima kanepit keelustavaid seadusi.

Rahvusvahelised lepingud
------------------------

Esimene uimastipoliitikat käsitlev rahvusvaheline leping oli 1912. aasta rahvusvaheline oopiumikonventsioon. Leping jõustus globaalselt 1919. aastal, mil see lisati Versailles' rahulepingusse. Muudetud kujul registreeriti leping Rahvasteliidu lepingute nimekirjas aastal 1928. Muudatuste hulgas oli ka uimastava kanepi ekspordi ja impordi osaline regulatsioon. Eksport keelati riikidesse, mis olid kanepi keelustanud ning import toimus edaspidi ainult selliste riiklike sertifikaatide alusel, mis kinnitasid, et imporditavat kanepit tarvitatakse ainult meditsiinilisel või teaduslikul eesmärgil.

Eelnevate lepingute asendamiseks võeti 1961. aastal vastu ühtne konventsioon narkootiliste ainete kohta eesmärgiga kontrollida globaalset uimastikaubandust ja uimastite tarvitamist. Konventsioon keelas sõltlaste ravimise sõltuvusainega, lubades vaid nende ainete meditsiinilise ja teadusliku kasutamise. Konventsioon ei kirjutanud riikidele ette täpseid uimastiseadusi, vaid kohustas neid vastu võtma oma seadusi lähtuvalt konventsiooni põhimõtetest.

Eesti
-----

Uimastiennetuse valitsuskomisjoni tellimusel valmis 2014. aasta alguses narkootikumide tarvitamise vähendamise poliitika ehk valge raamat. See dokument on aluseks tegevussuundadele narkootikumide kättesaadavuse piiramisel, tarvitamise vältimisel ja sõltlaste ravimisel.

Vaata ka
--------

* Euroopa Liidu narkostrateegia
* Argumendid uimastite keelustamise poolt ja vastu
* Eesti narkopoliitika aastani 2030: valge raamat
* Nähtamatud barjäärid: uimastisõltuvus ja -probleemid praktikas
Ljubov Kazarnovskaja (2012)
**Ljubov Jurjevna Kazarnovskaja** (vene keeles Любовь Юрьевна Казарновская; 
sündinud 18. juulil 1956 Moskvas) on vene ooperilaulja ja muusikapedagoog, muusikateaduste doktor, professor.

Väljaspool kodumaad äratas ta tähelepanu võiduga 1984. aastal UNESCO egiidi all peetud noorte artistide konkursil Bratislavas. 1988. aastal laulis ta Covent Gardeni laval, 1989. aastal kutsus Herbert von Karajan ta esinema Salzburgi muusikafestivalile. Hiljem on ta laulnud Metropolitan Opera, San Francisco Opera, Viini Riigiooperi, Teatro Coloni ja Houston Grand Opera laval.

Haridustee
----------

Esialgu kavatses ta õppida Gnessinite-nimelise Muusikapedagoogika Instituudi muusikateatri teaduskonnas, kuid mõtles ümber ja astus Tšaikovski-nimelisse Moskva Riiklikku Konservatooriumi. Ta lõpetas konservatooriumi 1982. aastal ja 1985. aastal samas ka aspirantuuri.

Tunnustus
---------

* Venemaa Föderatsiooni teeneline kunstnik
* Venemaa Föderatsiooni teeneline kunstitegelane

Isiklikku
---------

Ooperifestivalil Kaasani Sügis Kaasanis Põllumeeste palee ees väljakul. Laval on Kazarnovskaja koos itaalia tenorist partneriga (2011)
Ta abiellus 1989. aastal Austria muusikaprodutsent Robert Roszykiga. Nende poeg Andrei (sündinud 1993) on muusik.

Viited
------

1. 1 2  Любовь Казарновская: биография. 24smi.org
2. 1 2  Любовь Казарновская: "Добиваться звания "Народная артистка" не стану". focusgoroda.ru

Välislingid
-----------

* Foto. Ooperifestivalil Kaasani Sügis Kaasanis Põllumeeste palee ees väljakul (2011). Laval on Ljubov Kazarnovskaja koos itaalia tenorist partneriga. art16.ru
**Zoltan Sarosy** (sünninimi Sárosy Zoltán; 23. august 1906 Budapest – 19. juuni 2017 Toronto) oli Ungari päritolu Kanada maletaja.

Sarosy õppis oma sõnade järgi malet mängima 10-aastaselt. Ta nägi pargis poisse malet mängimas ning hakkas ka ise parkides maletamas käima. Ta jätkas maletamist koolis ja Viini ülikoolis, kus ta kaubandust õppis. Pärast ülikooli lõpetamist tuli ta tagasi Ungarisse ja jätkas maleturniiridel osalemist. 1928–1933 elas ta Pécsis. Ta võitis turniiri Nagykanizsas (1929), Pécsis (1932) ja Budapestis (1934). 1943 tuli ta Ungari meistriks. Pärast teist maailmasõda suundus ta Saksamaa põgenikelaagrist Alsace'i ja 1950. aastal Kanadasse.

Ta tuli 4 korda Kanada meistriks kirimales (1967, 1969, 1972, 1981).

Tema naine ja tütar jäid pärast emigreerumist Ungarisse. Tema teine abikaasa oli eestlane Hella Mällo (1930–1998).

Ta mängis malet veel 108-aastaselt.

Tunnustus
---------

* 2006 – Canadian Chess Hall of Fame

Viited
------

1. ↑
2. ↑  Ralph P. Marconi, A Brief History of the Canadian Correspondence Chess Championship: 1945 to the Present (Part II)
3. ↑  Dust settles. People shouldn't.
4. ↑  "Arhiivikoopia". Originaali arhiivikoopia seisuga 28. mai 2018. Vaadatud 22. augustil 2017.`{{netiviide}}`: CS1 hooldus: arhiivikoopia kasutusel pealkirjana (link)
|  |
| --- |
|  |
| Medalikohad |
| Aasia meistrivõistlused |
| **Kuld** | 2019 | jalgpall |

**Pedro Miguel Carvalho Deus Correia** (tuntnud enam kui **Ró-Ró**; sündinud 6. augustil 1990 Algueirão–Mem Martinsis) on Portugalis sündinud Katari jalgpallur, kes mängib kaitsjana Katari kõrgliigaklubis Al Sadd ja Katari jalgpallikoondises.

Katari jalgpallikoondises debüteeris Ró-Ró 29. märtsil 2016 MM-i valikmängus Hiina vastu. Koondisekarjääri esimese ja seni ainsa värava on ta löönud 23. detsembril 2017 Araabia lahe karikavõistluste mängus Jeemeni vastu. 2019. aastal tuli Katari koondisega Aasia meistriks. Ta on kuulunud Katari koondisse veel ka 2019. aasta Copa Américal ja 2021. aasta CONCACAF Gold Cup'il.

Saavutused
----------

Al Ahli
* Katari esiliiga: 2012–13

Al Sadd
* Qatar Stars League: 2018–19, 2020–21, 2021–22
* Qatar Cup: 2017, 2020, 2021
* Emir of Qatar Cup: 2017, 2020, 2021
* Sheikh Jassim Cup: 2017, 2019
* Qatari Stars Cup: 2019–20

Katar
* Aasia meistrivõistlused: 2019

Välislingid
-----------

 Ró-Ró – pildid, videod ja helifailid Wikimedia Commonsis

| * v
* r
Katari koondis  –  2022. aasta jalgpalli maailmameistrivõistlused |
| --- |
| 

* 1 Al-Sheeb
* 2 Ró-Ró
* 3 A. Hassan
* 4 Waad
* 5 Salman
* 6 Hatem
* 7 Alaaeldin
* 8 Assadalla
* 9 Muntari
* 10 Al-Haydos (c)
* 11 Afif
* 12 Boudiaf
* 13 Kheder
* 14 Ahmed
* 15 Al-Rawi
* 16 Khoukhi
* 17 Mohammad
* 18 Muneer
* 19 Ali
* 20 Al-Hajri
* 21 Y. Hassan
* 22 Barsham
* 23 Madibo
* 24 Al-Hadhrami
* 25 Gaber
* 26 Meshaal
* Treener: Sánchez

 | Katar |
**Soemüür** on pliidi juurde kuuluv suitsulõõridega tellisehitis, mis pliidi kütmisel kuumeneb ja soojendab ruume.

Ajaloost
--------

Eestis hakati soemüüre koos pliitidega ehitama 19. sajandi keskpaigas. Põhja- ja Kesk-Eesti rehielamutes ehitati soemüür peamiselt eeskambri ja tagakambri vahele. Mujal Eestis enamasti vastu reheahju külge või rehetoa seina. Muhus, Hiiumaal ja Võrumaal paiknesid lõõrid vahel madala kivipingina toaseina ääres.

Kirjeldus
---------

Soemüür ehitatakse tänapäeval tavaliselt koos pliidiga ja suurendab tunduvalt pliidi poolt antava sooja kasutegurit. Enamasti ehitatakse soemüür vaheseina osana köögi ja selle kõrval oleva ruumi vahele. Soemüüri on võimalik ehitada erinevates mõõtudes, pika ja hea tõmbega korstna puhul ka tavalisest massiivsemana.

Soemüür ehitatakse kahe siibriga, nn suve- ja talvesiibriga. Suvesiibriga avatav lõõr võimaldab pliidist väljuvatel suitsugaasidel minna otse korstnasse, soemüüri soojendamata. Talvesiibri kasutamise korral muudavad kuum õhk ja suitsugaasid kogu soemüüri soojaks. Suvesiibrit kasutatakse ka siis, kui alustatakse tule tegemist pliidi alla, sest seda on otstarbekas kasutada külma kütteseadme korral, kui suitsugaasid liiguvad lõõristikus aeglasemalt. Kui kütteseadme lõõristik on piisavalt soojenenud, siis võib talvesiibri avada ning seejärel suvesiibri sulgeda. Soemüüri lõõristiku tuleb regulaarselt puhastada, igale lõõrile peab olema ligipääs puhastusluugi kaudu. Soemüüril on tavaliselt 4 puhastusluuki.

Vaata ka
--------

* Ahi
* Pliit
* Kamin
* Lee
* Leso

Viited
------

1. ↑  Eesti keele seletav sõnaraamat
2. 1 2  Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 278
3. ↑  Eesti etnograafia sõnaraamat. Koostanud Arvi Ränk, toimetanud Õie Ränk. Tallinn 1995. lk 196

Välislingid
-----------

* Soemüür ja ahi. Eesti Vabaõhumuuseum.
* Leso ja soemüür Vana-Wõromaal. Eesti Rahvakultuuri Keskus.
* Soemüüri kirjeldus

* 
* 
*
Rémy Cabella 2019. aastal Krasnodari särgis
**Rémy Cabella** (sündinud 8. märtsil 1990 Ajaccios) on Prantsusmaa jalgpallur, kes mängib ründava poolkaitsjana Prantsusmaa kõrgliigaklubis Lille.

Ta alustas klubikarjääri Montpellier's, mille noorteakadeemiga liitus ta 2004. aastal. Prantsusmaa kõrgliigas debüteeris ta 2010. aastal AC Arles-Avignon' meeskonnas, kus ta mängis Montpellier'st laenul. Montpellier' meeskonnas mängis Cabella Prantsusmaa kõrgliigas aastatel 2011–2014. Hooajal 2011–12 tuli ta Montpellier'ga Prantsusmaa meistriks. Hooajal 2013–14 lõi ta Prantsusmaa kõrgliigas 14 väravat.

2014. aasta juulis sõlmis ta lepingu Inglismaa kõrgliigaklubiga Newcastle United. Inglismaa kõrgliigas lõi Cabella esimese värava 31. jaanuaril 2015 mängus Hull City vastu, kuid see jäi tema ainsaks väravaks sel hooajal.

Aastatel 2015–2017 mängis ta Prantsusmaa kõrgliigas Marseille Olympique'is ja seejärel kaks hooaega Saint-Étienne'i ridades.

2019. aasta juulis siirdus ta 12 miljoni euro eest Venemaa kõrgliigaklubisse Krasnodar. Tema leping lõpetati 2022. aasta märtsis osapoolte kokkuleppel.

2022. aasta aprillis naasis ta kuni hooaja lõpuni Montpellier'i.

2022. aasta juulis sõlmis ta üheaastase lepingu Lille'iga.

Prantsusmaa jalgpallikoondises debüteeris Cabella 28. mail 2014 sõprusmängus Norra vastu. Seejärel valiti ta maailmameistrivõistlustel osalevasse Prantsusmaa koondisse, asendades vigastada saanud Franck Ribéry. Üheski mängus Cabella maailmameistrivõistlustel aga väljakule ei pääsenud.

Saavutused
----------

Montpellier
* Ligue 1: 2011–12

Viited
------

1. ↑  "Rémy Cabella est un Dogue". *www.losc.fr*. Originaali arhiivikoopia seisuga 10. juuli 2022. Vaadatud 10. juulil 2022.

Välislingid
-----------

 Rémy Cabella – pildid, videod ja helifailid Wikimedia Commonsis

| * v
* r
Prantsusmaa koondis  –  2014. aasta jalgpalli maailmameistrivõistlused |
| --- |
| 

* 1 Lloris (c)
* 2 Debuchy
* 3 Évra
* 4 Varane
* 5 Sakho
* 6 Cabaye
* 7 Cabella
* 8 Valbuena
* 9 Giroud
* 10 Benzema
* 11 Griezmann
* 12 Mavuba
* 13 Mangala
* 14 Matuidi
* 15 Sagna
* 16 Ruffier
* 17 Digne
* 18 Sissoko
* 19 Pogba
* 20 Rémy
* 21 Koscielny
* 22 Schneiderlin
* 23 Landreau
* Treener: Deschamps

 | Prantsusmaa |
**Naro-Fominsk** on linn Moskva oblastis, Naro-Fominski linnaringkonna keskus. Asub Nara jõe ääres, Moskvast 70 km edelas.

Fominskoje küla on kroonikates mainitud 1339. aastal. Lähedalasunud Malaja Nara külas alustas 1840. aastal tööd paberivabrik. 1864. aastal läks vabrik Moskva kaupmeeste Jakuntšikovide valdusse ning külad kasvasid kokku Naro-Fominskoje asulaks. 1925. aastal nimetati Naro-Fominsk töölisaleviks ja 1926. aastal linnaks. 1927. aastal hakati rajama veevärki ja 1928. aastal elektrivõrku.

2004. aastal liideti linnaga Ogorodnaja küla.

2010. aastal oli linnas 64 700 elanikku.

Naro-Fominskis tegutseb 12 linnabussiliini. Linna läbib Moskva raudtee Kiievi suuna liin, mille Nara jaam asub kesklinnas, 70 km kaugusel Moskva Kiievi raudteejaamast. Sõiduaeg Moskvasse on umbes 1 tund ja 15 minutit.

Nara raudteejaam
Linnas on üks muuseum: Naro-Fominski ajaloo- ja koduloomuuseum.

Naro-Fominski sõpruslinnad on Babrujsk (Valgevene), Daugavpils (Läti) ja Elin Pelin (Bulgaaria).

Viited
------

1. ↑  , vaadatud 31.07.2017.

Välislingid
-----------

* Naro-Fominski koduleht

Moskva oblasti vapp
Moskva oblasti linnad

Aprelevka  | Balašihha  | Beloozjorski  | Bronnitsõ  | Dedovsk  | Dmitrov  | Dolgoprudnõi  | Domodedovo  | Drezna  | Dzeržinski  | Dubna  | Elektrogorsk  | Elektrostal  | Elektrougli  | Frjazino  | Golitsõno  | Himki  | Hotkovo  | Istra  | Ivantejevka  | Jahroma  | Jegorjevsk  | Kašira  | Klin  | Kolomna  | Koroljov  | Kotelniki  | Krasnoarmeisk  | Krasnogorsk  | Krasnozavodsk  | Krasnoznamensk  | Kubinka  | Kurovskoje  | Likino-Duljovo  | Ljubertsõ  | Lobnja  | Lossino-Petrovski  | Luhhovitsõ  | Lõtkarino  | Možaisk  | Mõtištši  | Naro-Fominsk  | Noginsk  | Odintsovo  | Orehhovo-Zujevo  | Ozjorõ  | Pavlovski Possad  | Peresvet  | Podolsk  | Protvino  | Puškino  | Puštšino  | Ramenskoje  | Reutov  | Rošal  | Ruza  | Sergijev Possad  | Serpuhhov  | Solnetšnogorsk  | Staraja Kupavna  | Stupino  | Šatura  | Štšolkovo  | Zaraisk  | Zvenigorod  | Žukovski  | Taldom  | Tšehhov  | Tšernogolovka  | Vereja  | Vidnoje  | Volokolamsk  | Voskressensk  | Võssokovsk
Näide sinisest surmaekraanist Windows XP-l
Sinine surmaekraan Londoni liinibussi infoekraanil
**Sinine surmaekraan** (inglise keeles *Blue Screen of Death*; lühend **BSoD**) on veateade, mida kuvatakse Windowsi ja ReactOSi kokkujooksmise korral. Arvuti ekraan muutub siniseks ja sellele ilmub valge tekstiga veateade.

Nimetust "surmaekraan" kasutatakse seepärast, et edasi saab vaid arvutit taaskäivitada või kinni panna. Teisi tegevusi ei võimaldata, et vältida süsteemi terviklikkuse pöördumatut kahjustumist. Sageli ei ole süsteem teistsugusteks tegevusteks ka suuteline. Kui selline veateade ilmub, on süsteemil midagi tõsist viga.

Ilmuvaks veateateks võib olla registritõmmis, kuid võib olla ka lihtsalt sõnaline teade, et nüüd jooksis arvuti kokku. Enamik operatsioonisüsteeme püüab kasutajat siiski kuidagi abistada rikkepõhjuste kindlaksmääramisel ja kõrvaldamisel ning näitab lisaks standardtekstile mingil määral registrite seisu rikke ilmnemise hetkel. Veateated võivad olenevalt operatsioonisüsteemist olla väga mitmesugused, kuid ühe operatsioonisüsteemi piires üldjuhul eriti ei muutu. Mõnikord käivitab süsteem ekraanil kella ja võimaldab kasutajal sinist surmaekraani vaadata ainult kindla aja, näiteks poole minuti jooksul. Selle aja möödudes taaskäivitub arvuti automaatselt.

Olenemata sellest, kas registritõmmis kuvatakse või mitte, püüab vastavalt konfigureeritud operatsioonisüsteem kirjutada registritõmmise koopia faili, kust pärast arvuti taaskäivitamist saab vaadata registri sisu kinnijooksmise hetkel ja mõnikord isegi andmeid taastada. Tõmmisefailist andmete taastamiseks peab siiski olema vastav väljaõpe. Ka tõmmisefaili maht (kas sinna kirjutatakse kogu muutmälu või ainult osa sellest) sõltub operatsioonisüsteemist ja selle konfiguratsioonist.

Linuxis kasutatakse terminit kernelišokk, millele vastab Windowsis termin puugistopp. See tähendab süsteemis tekkinud sisemist probleemi, mida operatsioonisüsteem ise ei suuda lahendada. Sellele seisundile võib, kuid ei pea järgnema surmaekraan.

Windows 11 operatsioonisüsteemi all on kavas asendada algussõna *Blue* (sinine) sõnaga *Black* (must), ehk siis sõnaühendiga „Must surmaekraan".

Viited
------

1. ↑  "blue screen of death" [sinine surmaekraan]. *akit.cyber.ee*. Andmekaitse ja infoturbe leksikon. 11. juuli 2021.
2. ↑  "Vallaste e-teatmik. Kernelišokk". Originaali arhiivikoopia seisuga 19. september 2015. Vaadatud 10. aprillil 2010.
3. ↑  "Vallaste e-teatmik. Puugistopp". Originaali arhiivikoopia seisuga 19. september 2015. Vaadatud 10. aprillil 2010.
4. ↑  Tom Warren (1. juuli 2021). "Microsoft's Blue Screen of Death is changing to black in Windows 11 | *The Black Screen of Death is here*" (inglise). The Verge. Vaadatud 11. juulil 2021.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Sinine surmaekraan** |

* "Mis on sinine surmaekraan" Arvutiturve ajaveeb, 27. jaanuar 2010
* Peep Loorits: "Sinine surm arvuti ekraanil" Arvutimaailm, 24. mai 2005
**Boden** (ka: *Boden bei (b.) Guttannen*) on küla (*Weiler*) Šveitsis Berni kantonis Oberhasli ringkonnas Guttanneni vallas.

Boden asub teel Grimseli kuru juurde.

Küla kõrgus on umbes 800 m üle merepinna.

Bodenist voolab mägiojana läbi Aare jõgi (*Hasliaare*). Jõest püütakse forelli.

Külas on mineraalide püsinäitus. Enamik eksponaate on pärit suurest kristallilõhest Scheuzerhorni nõlval, mille avastasid Peter ja Andreas von Bergen. Väljapanek asub Peter von Bergeni kodus.

1999. aasta veebruaris oli kolm suurt laviini, mille eest elanikud evakueeriti. Kahjustused olid siiski minimaalsed. Laviinirusud eemaldati karjamaadelt valitsuse toetusel ja vabatahtlike abiga, et lehmadele vajalik rohi saaks kasvada. Rajati uusi betoonist kaitsemüüre.

Bodenis oli alates 18. sajandi algusest kool. 1956 ehitati uus koolimaja. 1971 kool suleti ja õpilased saadeti Guttanneni kooli. Koolimajja paigutati lasteaed.

Välislingid
-----------

* Fotod laviini käes kannatanud kinnistutest
* Foto: Postibuss Bodenis
**Réver Humberto Alves Araújo** (mängijanimega **Réver**; sündinud 4. jaanuaril 1985 Ariranhas) on Brasiilia jalgpallur, kaitsja. Ta mängib Brasiilia kõrgliiga klubis Atlético Mineiro.

Réver alustas klubikarjääri Brasiilia esiliiga klubis Paulista. 2007. aastal liitus ta Araabia Ühendemiraatide klubiga Al-Wahda.

2008. aasta ja 2009. aasta hooaja veetis ta Brasiilia kõrgliiga klubis Grêmio.

2010. aasta jaanuaris sõlmis ta lepingu Saksamaa Bundesliga klubiga VfL Wolfsburg, kuid mänguaega ta Saksamaal peaaegu ei saanudki.

2010. aasta juulis suundus ta tagasi Brassiiliasse, liitudes Atlético Mineiroga. Hooaegadel 2011 ja 2012 valiti ta Brasiilia kõrgliiga hooaja sümboolsesse koosseisu. 2013. aastal võideti Lõuna-Ameerika klubide meistrivõistlused Copa Libertadores. 2014. aastal lisandusid veel Lõuna-Ameerika superkarikavõistluste Recopa Sudamericana võit ja Brasiilia karikavõit.

2015. aasta hooajal mängis ta Internacionalis. Aastatel 2016–2018 mängis ta Flamengos.

Koondisekarjäär
---------------

Réver kuulus Brasiilia koondisse aastatel 2010–2013. Oma ainsa värava koondisesärgis lõi ta 24. aprillil 2013 sõprusmängus Tšiili vastu.

Ta kuulus Brasiilia koondisse 2013. aasta FIFA konföderatsioonide karikavõistlustel, kuid üheski mängus ta väljakule ei pääsenud.

Saavutused
----------

Paulista
* Copa do Brasil: 2005

Atlético Mineiro
* Campeonato Mineiro: 2012, 2013
* Copa Libertadores: 2013
* Recopa Sudamericana: 2014
* Copa do Brasil: 2014

Internacional
* Campeonato Gaúcho: 2015, 2016

Flamengo
* Campeonato Carioca: 2017

Viited
------
**Zone Media** on Eesti ettevõte, mille juhatuse liikmed on Martti Varik ja Ardi Jürgens
1999. aastal tegevust alustanud osaühing Zone Media on üks Eesti suuremaid Interneti infrastruktuuri- ja tugiteenuste osutajaid. Firma põhineb 100% Eesti kapitalil ning seab enda eesmärgiks pakkuda stabiilseimat ja võimalusterohkeimat veebimajutusteenust Eestis. Firma on pikka aega olnud Eesti domeeninimede registreerimise liider ning samuti Eesti esimene Euroopa Liidu ülemdomeeni (.eu) akrediteeritud registripidaja.

Ettevõte pakub järgmisi teenuseid:

* veebimajutusteenused,
* serverimajutusteenused,
* domeenide registreerimise teenused,
* allhange telekommunikatsiooniettevõtetele,
* eraklientidele suunatud teenused.

Kliendid on peamiselt ettevõtjad, kelle äritegevuses ja igapäevases suhtluses on nii kodulehel kui ka elektronpostil väga suur osa.

Zone Media on Eesti Infotehnoloogia ja Telekommunikatsiooni Liidu liige.

Viited
------

1. ↑
2. ↑
3. ↑  >

Välislingid
-----------

* www.zone.ee
*
**Zomini looduskaitseala** (varem ka venepäraselt *Zaamini looduskaitseala*) on looduskaitseala Usbekistanis Jizzaxi vilajetis Zomini rajoonis Turkestani aheliku lääneosa põhjanõlvadel Kulsai, Guralaši, Baikunguri ja Aldašmansai jõe orgudes.

Zomini looduskaitseala on Usbekistanis pikima traditsiooniga. See loodi 1959 ning selle sisse arvati ka
1926–1929 ja 1934–1951 eksisteerinud Guralaši looduskaitseala territoorium. Alates 1978. aastast kuulub ta Usbekistani rahvuspargi (praegu Zomini rahvuspargi) looduskaitsealusesse tsooni.

Looduskaitseala pindala on 10 560 hektarit (aastani 1983 oli ta poolteist korda väiksem). [*viide?*]

Tähtsaimad kaitseobjektid on kohalikud mägede kadakaliigid (nn artšad: zarafšoni kadakas, turkestani kadakas, tömbiviljane kadakas). Mägedes kasvavad kõrged ja pikaealised kadakad on sellel looduskaitsealal kõige paremini säilinud. Maastike seas on ka kõrgmäestikustepid, alpiaasad, kanjonid jm. Taimi on ligi 700 liiki, sealhulgas pihlakas, kuslapuu, kibuvits, kukerpuu, karuputk, naistepuna, rohtlaliiliad, siisimünt, pune, siilirohi, laugud, kõrrelised.

Imetajaid eluneb seal umbes 40 liiki, linde üle 150 liigi, roomajaid mitu liiki. Loomastikku kuuluvad muu hulgas siberi kaljukits, valgeküüneline pruunkaru, turkestani ilves, okassiga, metssiga, tolai, mäger, kivinugis, nirk, kivikana, nurmkana, must-toonekurg, habekotkas, kaljukotkas, raisakotkas, kaeluskotkas, *Ancistrodon halys* ja nastikud.

Looduskaitsealal on vaatamisväärseid kanjoneid, kaljusid ja puid.

Aastal 1972 rajati looduskaitsealale Šaraf Rašidovi otsusega vabariikliku tähtsusega sanatoorium, mis tegutseb tänini. [*viide?*]

Välislingid
-----------

* Sissekanne saidil orexca.com (*vene keeles*)
Zoia Ceaușescu (1981)
**Zoia Ceaușescu** (28. veebruar 1949 Bukarest – 20. november 2006 Bukarest) oli rumeenia matemaatik, Nicolae Ceaușescu ja Elena Ceaușescu tütar.

Zoia Ceaușescu õppis Bukaresti Ülikoolis matemaatikat. Ülikooli lõpetamise järel töötas ta Rumeenia Teaduste Akadeemia Matemaatika Instituudis.

1980. aastal abiellus ta Bukaresti Polütehnilise Ülikooli inseneri ja professori Mircea Opreaniga. Rumeenia revolutsiooni ajal arreteeriti Zoia Ceaușescu 24. detsembril 1989 koos abikaasaga. Zoia Ceaușescu vabastati vanglast tingimisi 18. augustil 1990. Vangistuse ajal konfiskeeriti ta maja ja kogu vara. Ta püüdis saada tööle samasse instituuti, kus ta varem töötas, kuid see ei osutunud võimalikuks. 1996. aastal läks ta pensionile. Elu lõpuperioodil elas ta avalikkusest tagasi tõmbununa. Ta käis Rumeenia riigiga kohut, nõudes tagasi konfiskeeritud vara. Tagasi õnnestus saada ainult mõned maalid ja rariteetsed raamatud.

Viited
------

1. ↑  Diktaatorite lapsed: nende elu ja saatus. Tallinn, 2015, lk 68–77.
Róbert Lantoši 2022. aastal Slovakkia koondises
**Róbert Lantoši** (sündinud 24. septembril 1995 Prievidzas) on Slovakkia jäähokimängija, kes mängib ründajana Tšehhi kõrgliigaklubis BK Mladá Boleslav.

Ta alustas klubikarjääri Rootsi klubis VIK Västerås HK, debüteerides Rootsi esiliigas hooajal 2013/14. Pärast mitut hooaega Rootsi esiliiga ja tugevuselt kolmanda liiga klubides siirdus ta 2017. aastal Slovakkia kõrgliigasse, liitudes HC Nové Zámkyga. 2018. aasta jaanuaris asus ta mängima Slovakkia kõrgliigaklubis HK Nitra.

2019. aasta juulis sõlmis ta üheaastase lepingu American Hockey League'i (AHL) klubiga Providence Bruins. Hooajal 2019/20 sai ta AHL-is 50 mänguga kirja 11 väravat ja 19 väravasöötu. Hooaja 2020/21 esimeses pooles mängis ta jällegi Nitras, naastes hooaja teiseks pooleks Providence Bruinsi.

2021. aasta juulis sõlmis ta üheaastase lepingu Rootsi kõrgliigaklubiga Rögle BK. Vaid pärast kuute põhiturniiri mängu vahetas Lantoši klubi, liitudes 2021. aasta oktoobris samasse liigasse kuuluva Linköpingiga, kus ta mängis kuni hooaja lõpuni, saades 42 mänguga kirja 10 väravat ja 11 väravasöötu.

2022. aasta mais liitus ta BK Mladá Boleslaviga.

2015. aastal võitis Lantoši Slovakkia kuni 20-aastaste koondisega juunioride maailmameistrivõistlustel pronksmedali. Slovakkia jäähokikoondises debüteeris ta 2018. aasta detsembris. Slovakkia koondises on ta osalenud 2019. 2021. ja 2022. aasta maailmameistrivõistlustel.

Viited
------

1. ↑  "Slovakisk VM-forward till Rögle". roglebk.se. 23.7.2021. Vaadatud 12.5.2022
2. ↑  "Robert Lantosi ansluter till LHC". lhc.eu. 11.10.2021. Vaadatud 12.5.2022

Välislingid
-----------

* Róbert Lantoši hockeydb.com lehel
**Sinine villimardikas** (*Meloe violaceus*) on villimardiklaste sugukonda villimardika perekonda kuuluv putukaliik.

Kirjeldus
---------

Nagu teisedki villimardiklased on sinised villimardikad enamasti suured, tiivutud, eredavärvilised, metallihelgiga, pehmekehalised putukad, kelle kattetiivad on lühenenud ja lennuvõime kadunud.

Paljunemine
-----------

Emane sinine villimardikas (*Meloe violaceus*)
Emane villimardikas (tavaliselt paksem kui isane) muneb pinnasesse kuni mitu tuhat muna. Neist väljuvad vastsed, umbes 1 mm pikkused, ja neid nimetatakse triunguliinideks. Triunguliinid on parasiitse eluviisiga ja lasevad end harilikult erakmesilastel pessa kanda. Triunguliinid, kel õhulend koos mesilastega õnnestus, söövad esmalt ära mesilase munad. Pärast kestumist areneb tringuliinist vastne, kes toitub meest. Vastne kestub ka teist korda, muutudes ebanukuks. Ebanukust areneb pärast kestumist jalutu vastne.

Vastsed, kes ennast häirituna tunnevad, niristavad kollast toksiini (inglise *cantharidin*, C10H12O4, CAS 56-25-7), mis toimib mürgina.

Viited
------

1. ↑  Sinine villimardikas andmebaasis eElurikkus Muuda Vikiandmetes, vaadatud 03.02.2014
2. ↑  Loomade elu 3:256.

Välislingid
-----------

* Sinine villimardikas andmebaasis eElurikkus Muuda Vikiandmetes
* Sissekanne Fauna Europaeas

*Selles artiklis on kasutatud ingliskeelset artiklit en:Meloe violaceus seisuga 03.02.2014.*
Mikael Ishak (2019)
**Mikael Ishak** (sündinud 31. märtsil 1993 Södertäljes) on Rootsi jalgpallur, kes mängib ründajana Poola kõrgliigaklubis Poznańi Lech.

Ta alustas klubikarjääri Rootsi klubis Assyriska FF. 2010. aastal debüteeris ta Rootsi esiliigas. 2011. aastal lõi ta Rootsi esiliigas üheksa väravat.

2011. aasta detsembris sõlmis ta lepingu Saksamaa kõrgliigaklubiga 1. FC Köln. Saksamaa kõrgliigas debüteeris ta 21. jaanuaril 2012 mängus VfL Wolfsburgi vastu. Hooaja 2012/13 teises pooles mängis ta laenul Šveitsi kõrgliigaklubis St. Gallen, kus ta lõi 13 mänguga kolm väravat.

2013. aasta augustis sõlmis ta lepingu Itaalia kõrgliigaklubiga Parma, kuid samal kuul suundus ta laenule Itaalia esiliigaklubisse Crotone. Hooajal 2013/14 lõi Ishak Itaalia esiliigas 24 mänguga neli väravat.

2014. aasta augustis sõlmis ta kolmeaastase lepingu Taani kõrgliigaklubiga Randers. Kahe ja poole hooajaga lõi ta Taani kõrgliigas 31 väravat.

2017. aasta jaanuaris naasis Ishak Saksamaale, liitudes Saksamaa esiliigaklubiga 1. FC Nürnberg. Kui hooaja 2016/17 teisel poolel ei õnnestunud tal taas ühtegi väravat lüüa, lõi ta hooajal 2017/18 kokku 12 väravat ning aitas Nürnbergil Saksamaa kõrgliigasse pääseda. Saksamaa kõrgliigas lõi Ishak esimese värava 1. septembril 2018 mängus Mainz 05 vastu. Hooajal 2018/19 jäi tema arvele Saksamaa kõrgliigas kokku neli väravat.

2020. aasta juulis siirdus ta Poznańi Lechi. Hooajal 2020/21 lõi Ishak Poola kõrgliigas 12 väravat. UEFA Euroopa Liiga alagrupiturniiril lõi ta Poznańi Lechi kuuest väravast viis, sealhulgas kaks väravat Lissaboni Benfica ja Standard Liège vastu. Hooajal 2021/22 tuli ta Poznańi Lechiga Poola meistriks. Samal hooajal lõi Ishak Poola kõrgliigas 18 väravat ja valiti liigahooaja parimaks ründajaks.

2015. aastal tuli Ishak Rootsi kuni 21-aastaste koondisega Euroopa omavanuste meistriks. Rootsi jalgpallikoondises mängis ta aastatel 2015–2016 neli korda. Koondisekarjääri ainsa värava lõi ta 6. jaanuaril 2016 sõprusmängus Eesti vastu. Ta kuulus 2016. aasta suveolümpiamängude jalgpalliturniiril Rootsi olümpiavõistkonda. Olümpiaturniiri esimeses alagrupimängus lõi ta värava Colombia vastu.

Viited
------

1. ↑  "Ishak nutzt die Eckballvariante zum Ausgleich". *kicker.de*. kicker. 1.9.2018. Vaadatud 16.5.2020.
2. ↑  "Nagrodzono gwiazdy sezonu w PKO Bank Polski Ekstraklasie" (poola). Ekstraklasa. 23.5.2022. Originaali arhiivikoopia seisuga 1.06.2022. Vaadatud 29.5.2022.
Tartu tähetorn hommikuse sinise tunni ajal
**Sinine tund** on ajavahemik fotograafias, päeval, hämariku ajal hommikul ja õhtul, mil Päike asub allpool horisonti, ligikaudu 4–6 kraadi allpool silmapiiri, ehk tsiviilhämariku ajal. Seetõttu ei jõua maapinna lähedusse otsest päikesevalgust, vaid ainult hajusvalgus, mis omandab sinaka tooni. Päikesevalgus muutub sinakaks sellepärast, et Päikeselt tuleva valguse spektri punasem osa läbib atmosfääri ning lahkub otse avakosmosesse, valguse sinine spektriosa aga hajub atmosfääris ning jõuab Maa pinnani.[*viide?*] Õhtusel ajal leiab sinine tund aset videviku lõpus ning sellele eelneb kuldne tund, hommikusel ajal algab videvik sinise tunniga ning sellele järgneb kuldne tund. Erilise valguse tõttu hindavad sinist tundi kõrgelt ka kunstnikud ja fotograafid.

Fotograafia
-----------

Sinise tunni ajal on taevas sügavsinist värvi ning Päikese tõusu või loojumise piirkonnas võib näha erinevaid kollase ja punase toone ja üleminekuid. Üldiselt on linnades sinise tunni ajal hooned ja tänavad valgustatud, seega on see aeg ideaalne linnafotograafia jaoks. Samuti on aeg väga sobilik maastikufotograafia jaoks, kuna taevas on sel ajal palju värvivarjundeid. Kuna sinine tund leiab aset videviku ajal, on see ka hea aeg Kuu pildistamiseks.

Kultuuriline mõju
-----------------

Kõnekeelne prantsuse ütlus iseloomustab sinist tundi ajana, mil valitsevad segadus ja salapära, kuna on võimatu päris täpselt öelda, kas on päev või öö.[*viide?*] Üle maailma on mitmeid restorane, teatreid ja hotelle, mis saanud nime sinise tunni järgi.[*viide?*] On ka olemas naistele mõeldud sama nimega parfüüm firmalt Guerlain (1912). Inglise kultuuris tähendas termin "sinine tund" aega, kui pubid ja muud ametlikud joogikohad olid lõunase ja õhtuse lahtiolekuaja vahel suletud. Nüüd on sinine tund Suurbritannias peaaegu kõikjal kaotatud ning pubid on avatud päev läbi.[*viide?*]

* Pildid
* Colosseum sinise tunni ajalColosseum sinise tunni ajal
* Sinine tund PariisisSinine tund Pariisis
* Brandenburgi värav sinisel tunnilBrandenburgi värav sinisel tunnil
* Sinine tund PortugalisSinine tund Portugalis

Vaata ka
--------

* Hämarik, koit ja agu, eha ja videvik
* Koidupuna ja ehapuna
* Kuldne tund
* Polaarpäev

Viited
------

1. 1 2 3  Understanding Golden Hour, Blue Hour and Twilights. Vaadatud 21.03.2016.
2. ↑  . Vaadatud 21.03.2016.